ఖండం
ఖండము (ఆంగ్లం "కాంటినెంట్", "continent") భూమి ఉపరితలంపై గల పెద్ద భూభాగాన్ని 'ఖండము'గా వ్యవహరిస్తారు. ప్రపంచంలో ఖండాలు 7 గలవు. అవి (వైశాల్యం వారీగా ('ఎక్కువ' నుండి 'తక్కువ') ఆసియా, ఆఫ్రికా, ఉత్తర అమెరికా, దక్షిణ అమెరికా, అంటార్కిటికా, యూరప్ మరియు ఆస్ట్రేలియా.
లంక (ఊరు)
నది మధ్యనున్న ఊరిని లంక అంటారు. సాధారణంగా లంక ఊర్లు తక్కువ జనాభాతో తక్కువ ఇండ్లతో తక్కువ విస్తీర్ణాన్ని కలిగి ఉంటాయి. అందువలన లంకలను లంక గ్రామాలు అంటారు. లంక గ్రామానికి చుట్టూ నీరు ఉంటుంది. నదీ ప్రవాహం ఉధృతంగా ఉన్నప్పుడు కొన్ని లంక గ్రామాలు ముంపునకు గురవుతుంటాయి. లంకను నదీ ద్వీపం అని అంటారు. మన భారత దేశంలోని అస్సాంలో గల మజూలి ప్రపంచంలోనే అతి పెద్దదైన నదీ ద్వీపం.